Hanke nimetus: Hummuli metsateede ehitamine.

Klassifikatsioon: teetööd 45233140-2

Hankemenetluse liik: avatud hankemenetlus

Töö tehniliseks aluseks on **Reaalprojekt OÜ** poolt koostatud „Hummuli metsateede ehitamise projekt“.

Tööde teostamine peab olema vastavuses Maaparandusseadusega ja Ehitusseadustikuga ning kooskõlas maaparandushoiutöödele ja teehoiutöödele esitatavate nõuetega. Ehitustöid tuleb teostada lähtudes Maaparandussüsteemi ehitamise täpsematest nõuetest (Põllumajandusministri 28.03.2019 määrus nr 38), Tee ehitamise kvaliteedinõuetest (Majandus- ja taristuministri 03.08.2015 määrus nr 101) ja Metsatee seisundi kohta esitatavatest nõuetest (Keskkonnaministri 11.06.2015 määrus nr 34) Tööde vastuvõtmisel lähtutakse RMK metsaparanduse ehitus- ja remonttööde vastuvõttu eeskirjast.

Objektiga on võimalik tutvuda: metsataristu spetsialist Meris Süsta, tel: 5064594, e-mail: [meris.susta@rmk.ee](mailto:meris.susta@rmk.ee).

Töövõtja annab Tellijale valmis Töö lõplikult üle hiljemalt 1.09.2025.a. Ehitusobjekti dokumentide üleandmiseks ja vastuvõtmiseks ning ehitusobjekti kasutuselevõtu dokumentide vormistamiseks on aega kuni 1.11.2025. Hankija soovib hankelepingu sõlmida mõislikul esimesel võimalusel peale hankemenetluses lepingu sõlmimise võimaluse tekkimist ning pakkuja kohustub lepingu allkirjastama koheselt peale hankijalt vastavasisulise ettepaneku saamist.

Töödele on nõutav teostusgarantii kestvusega 2 aastat arvates kasutuselevõtu akti allkirjastamisest tellija poolt. Tööde teostamise ajaks on nõutav pangagarantii 10 % hankelepingu sõlmimise aluseks olnud eduka pakkumuse maksumusest või sama summa deponeerimine tellija pangakontole.

## Hanke tehniline kirjeldus

Endlametsa tee (0,23 km) ja Lustlaane tee (0,51 km) ehitamine, mis asuvad Ransi ja Kulli külas Tõrva vallas, Valga maakonnas.

Endlametsa teele saab riigitee 23186 Jõgeveste - Soe km 6,94 ja Lustlaane teele saab Lustpuumäe-Turba tee nr 2080019 km 0,75 kaudu.

Vajalikud raietööd on RMK poolt tehtud. Ehitaja teostab vajalike ja segavate puude ja põõsaste raie ja kokkuveo. Raie käigus tuleb teha raiutavatest puudest etteantud sortimenti, see kokku vedada ja ladustada etteantud kohta.

Edasi tuleb teostada kändude juurimine (0,79 ha). Kännud juuritakse teede puhul kogu teetrassi laiuse ulatuses ja koondatakse hunnikutesse. Võsaga kaetud aladel töödeldakse kraavi nõlva võimalusel freesimise teel või eemaldatakse võsa juurestik sette eemaldamise käigus. Kraavide nõlvadel tuleb kännud tasandada freesimise teel seal, kus sette eemaldamisel ei ole vajalik nõlvade korrigeerimiseks teostada kaevet, seda liivapinnastes olevatel kraavidel. Kändude freesimise puhul ei tohi kändude kõrgus olla üle 10cm. Juuritud kännud ja väljatulnud kivid tuleb paigutada trassi äärde nii, et ei tekiks katkematut valli, vahe tuleb jätta iga 25m tagant. Kraavide kaeve pinnast ja sette võib paigutada ka olemasoleva mulde taha, kuid see peab jääma sellest madalamale. Kraavi teepoolsed perved peavad olema töödeldud tasemel, mis võimaldab mehhaniseeritud hooldust.

**Endlametsa tee** (0,23 km) saab alguse riigitee 23186 Jõgeveste - Soe km 6,94 (täisnurga all) ja lõpeb eraldise 10 alguses kvartalis VL393 rajatava T-kujulise tagasipööramise kohaga T-TP. Endlametsa tee kulgeb mööda olemasolevat pinnas/kruusateed.

Endlametsa tee alal puudub olemasolev kuivendussüsteem ja teekraavid. Riigiteel Jõgeveste – Soe 23186 km 6,94 Endlametsa tee mahasõidu piirkonnas kulgeb tee servas on madal nõva. Mahasõidu alla rajatakse truup T11, mis juhib vasakult koguneva vee kraavidest 101 ja 102 tee paremale poole kraavi 105, mis juhib selle edasi riigiteest eemale Endlametsa tee lõpu suunas. Uue tee muldest valguvad pinnaveed rajatavasse kraavi 103. Kraav 103 kulgeb mööda tagasipööramisekoha raadiust selle lõpuni ning juhib veed madalamale alale. Vasakule poole kaevata madal voolunõva (0,5m), mis hoiab teemulde kuivemana, ehitatakse truup T12 M5 alla ja T13, et vett jõuaks lõpuks kraavi 105

Endlametsa tee rajarakse pealt laiusega 4,0m. Tee algus viiakse kõrguslikult kokku kõrvalmaanteega ja lõpp viiakse kõrguslikult sujuvalt kokku olemasoleva pinnastee tasapinnaga.

Endlametsa tee teekatendi konstruktsioon on:

* Kulumiskiht h=10 cm, purustatud kruus Pos 6
* Kandev kiht h=20 cm, purustatud kruus Pos 4
* Geotekstiil (Deklareeritud tõmbetugevus MD/CMD ≥20 kN/m, 5,0 m lai, mittekootud)
* Ehitatav muldkeha (kohapealne pinnas).

Tee lõpus PK 1+93 on ettenähtud paremale tagasipööramise koha TP-T haru ehitamine. Pk 1+00 vasakule rajatakse mahasõidukoht M5.

Riigiteedega ristumisekoht ehitatakse 23186 Jõgeveste - Soe kõrvalmaantee km 6,94 paremale poole. Mahasõidu pöörderaadiused on 15,0m. Mahasõidule on 18 m ulatuses ette nähtud rajada asfaltkate ja teepeenra laius on 1,0 m. Endlametsa tee mahasõit rajatakse 8m ulatuse pikikaldega 1.5% ja edasi pikikaldega 0,68% ning kahepoolse 2,5% põikkaldega. Teepeenrad rajatakse 4,0% põikkaldega. Mahasõidualune muldkeha tuleb planeerida 4,0% kahepoolse põikkaldega. Mahasõidu ehitusel tekkivad nõlvad planeerida minimaalse kaldega 1:1,5.Endlametsa tee asfalt mahasõit rajatakse järgmiselt:

* Asfalt AC16 Surf h=6cm
* Killustik fr 16/32 h=25cm
* Geotekstiil (Deklareeritud tõmbetugevus MD/CMD ≥20 kN/m, 5,0 m lai, mittekootud)
* Olemasolev aluspinnas

Endlametsa tee alla rajatakse plasttruup ø0,4m. Truubi sisse- ja väljavoolu juures tuleb kindlustada mulde nõlvad (vajadusel täiendavalt ka kraavide põhjad) munakivisillutisega – antud tööd kuuluvad lahutamatutena truubi ehituse juurde ning ei leia kajastamist eraldi mahtudes. Endlametsa tee truubi otstesse on ette nähtud paigaldada kollase helkuriga tähispostid. Kokku 2 tähisposti. Tähispostide kaugus teekatte servast on 0,5 m.

**Lustlaane tee** (0,51 km) saab alguse Lustpuumäe-Turba tee nr 2080019 km 0,75 ja lõpeb eraldises 1 kvartalis VL390 rajatava T-kujulise tagasipööramise kohaga T-TP. Lustlaane tee rajatakse olemasoleval metsavisiiril, sõidujäljed on olemas.

Lustlaane tee alal puuduvad olemasolevad teekraavid. Teekraav 201 algab PK 0+30 vasakult ja lõpeb PK 1+63, läbi rajatava truubi T21 suunatakse vesi edasi mahasõidu M5 alla, hooldatakse

kuivenduskraavi 202 ja ehitakse truup T22. Parempoolsed kraavid 203, 204 kogunevad vett maapinna madalamasse kohta, läbides truupe T25 PK 4+72 tagasipööramisekoha all ja T24 PK 3+60 M5 mahasõidu all. Pk 3+38 rajatakse risttruup T23 D400, kust pinnavesi pääseb tee alt läbi ning voolab madalamasse kohta tee kõrval.

Kraavinõlvad rajatakse nõlvusega 1:1,5 ning kraavipõhja laiusega ca 0,4 m. Kraavide pikikaldeks kujuneb ca 0,2-2,0 %.

Lustlaane tee rajarakse pealt laiusega 4,0m. Tee algus viiakse kõrguslikult kokku olemasoleva kruuskattega tee tasapinnaga, küngas kaevatakse maha ja tee lõpp viiakse kõrguslikult sujuvalt kokku olemasoleva sõidujäljega maastikul.

Lustlaane tee teekatendi konstruktsioon on:

* Kulumiskiht h=10 cm, purustatud kruus Pos 6
* Kandev kiht h=20 cm, purustatud kruus Pos 4
* Geotekstiil (Deklareeritud tõmbetugevus MD/CMD ≥20 kN/m, 5,0 m lai, mittekootud)
* Ehitatav muldkeha (kohapealne pinnas).

Mahasõit kohalikult teelt on lahendatakse mahasõidukoha M3 rajamisega. Tee lõpus PK 4+72 paremale rajatakse tagasipööramise koha TP-T haar. Pk 0+32 paremale, pk 1+05 vasakule, pk 1+88 paremale ning pk 3+60 paremale rajatakse mahasõidukohad M5.

Kõigile ristumiskohtadele paigaldatakse liiklusmärgid nr 221 "Anna teed" komplekt koos eelteavitusmärgiga 221+811 ja liiklusmärk nr 644 "Tee nimetus" (2tk). Avalikult teelt rekonstrueeritavale teele liikumisel paigaldatakse tee algusese liiklusmärk nr 341 "Massipiirang" komplekt koos lisateatetahvliga 891b "Välja arvatud RMK loal".

Ehitusobjektil peab kogu ehituse aja olema tagatud ajakohane ajutine liikluskorraldus vastavalt teostatavatele töödele tuleb paigaldada teedele ajutised liiklusmärgid nr 158 „Teetööd“, nr 331 „Sissesõidu keeld”, nr 552 „Umbtee” ja avalikult kasutatavatel teedel tööde tegemiseks nõutavad liiklusskeemi kohased märgid ning lisaks kõik muud juhtumi põhised vajalikud ajutised liiklusmärgid.

Hankes tehtud muudatused võrreldes projektiga:

Ehituses kasutatakse erinevalt projektis toodud järgmisi erisusi:

1. Truubi otsakute vastuvõtu ajal peab see olema MP Tüüpjoonistes 2019 nõutud mati ulatuses ühtlaselt haljastatud (haljastuse vabasid kohtasid mis on suuremad kui 0,5m2 ei või olla). Haljastuse kõrgus peab olema rohkem kui 10sm ja ei või olla üle 20sm (vastasel juhul tuleb teostada niitmine). Haljastuse saamiseks Tellija tehnilisi tingimusi ei sea. Nõuetekohase haljastuse puudumisel tuleb truubi otsak rajada kookosmatiga, 100% kookoskiududest (350 g/m2) ja mille siduselemendiks on jute nöör/võrk. Plastist ja muud analoogsetest lagunematutest materjalidest sidusnöörid/võrgud on keelatud. **Erosioonitõkke matid, mis sisaldavad plastist ja muud analoogsetest lagunematutest materjalidest sidusnöörid/võrgud on keelatud.**
2. Projektis toodud truubi otsakute ja kivikindlustuste ehitamisel **on keelatud geotekstiilide kasutamine** kivikindlustuste kivide all.

NB! Ehitaja peab objekti ehituse käigus tagama ehituses kasutatavate juurdepääsu teede nõuetekohase sõidetavuse, vajadusel teid remontima ja teostama tolmutõrjet ning ehituse lõppedes taastama kasutatud teedel ehituse eelse olukorra.

Ehitusobjektile tarnitavad looduslikud ehitusmaterjalid (liiv, kruus, paekivi) võivad pärineda vaid kehtiva kaevandamisloaga kaevandustest. Töövõtja peab esitama hankijale pärast tööde valmimist ja enne objekti üleandmist koos ehitusobjekti dokumentatsiooniga elektrooniliselt töödeldaval vormil aruande, milles näitab ära, millistest kaevandustest ta looduslikke ehitusmaterjale hankis ja millises koguses. Ehitusobjektile tarnitavate looduslike ehitusmaterjalide all ei peeta silmas objektil kohapeal tööde teostamise käigus kaevetööde tulemusel saadavat looduslikku ehitusmaterjali, mida kasutatakse samal objektil kohapeal.

Iga viidet, mille hankija teeb riigihanke alusdokumentides mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb riigihanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“. Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.

Töövõtja peab esitama Tellijale peale hankelepingu sõlmimist, kuid enne tööde alustamist tingimusteta, tagasivõtmatu ja Tellija esimesel nõudmisel sissenõutava võlaõigusseaduse §-le 155 vastava krediidi- või finantseerimisasutuse või kindlustusandja garantiikirja (10% hankelepingu sõlmimise aluseks olnud eduka pakkumuse maksumusest) EUR suurusele summale oma kõikide lepingust järgsete tulenevate kohustuste nõuetekohase ja tähtaegse täitmise tagamiseks. Garantiikirjas peab garantii saajaks olema märgitud RMK ning garantii peab kehtima kogu hankelepingu kehtivuse ajal ja hankelepingust järgsete tööde tulenevate tööde tegeliku teostamise perioodil ja sellele lisaks veel kaks (2) kuud, sõltumata hankelepingus näidatud hankelepingu kehtivuse ajast. Hankelepingu täitmise tähtaja pikendamise, Tellija poolt Töövõtjale tööde teostamiseks täiendava tähtaja andmise või muul viisil hankelepingust tulenevate tööde teostamise tähtaja pikenemise korral peab töövõtja garantii kehtivust vastavalt pikendama. Garantii kehtivuse õigeaegne ja kohane pikendamine on Töövõtja riisiko. Pangagarantiid võib asendada garantiisumma deponeerimine Tellija pangakontole kogu hankelepingu kohaste tööde tegeliku teostamise perioodiks (deponeeritud summa pealt Tellija intressi ei maksa).